b'\n_START_ARTICLE_\nArek\xc3\xaana\n_START_PARAGRAPH_\nArek\xc3\xaana (Arequena, Guarequena, Uarequena, Uerequema, Uerequena, Urequema, Warek\xc3\xaana, Warekena, Werekena, Werikena, ), pleme ameri\xc4\x8dkih indijanaca naseljeno u brazilskim dr\xc5\xbeavama Amazonas i Roraima uz rijeke Rio Chi\xc3\xa9 (Xi\xc3\xa9) i I\xc3\xa7ana, te u Venezueli u selima Guzm\xc3\xa1n Blanco i Wayanapi na rijeci San Miguel i Guan\xc3\xada-R\xc3\xado Negro. Arek\xc3\xaana u kasnom 20. stolje\xc4\x87u broje oko 700 du\xc5\xa1a u obje dr\xc5\xbeave, a jezi\xc4\x8dno pripadaju porodici Arawakan. Mnogi Arek\xc3\xaane zbog kolonizacije i sakuplja\xc4\x8da gume migriraju prema Orinocu, Atabapu i Puerto Ayacuchu._NEWLINE_Arek\xc3\xaane su kulturno i jezi\xc4\x8dno srodni plemenima Tari\xc3\xa1na, Bar\xc3\xa9, Tsase i Waku\xc3\xa9nai. Prema njihovoj mitologiji prije nego \xc5\xa1to je N\xc3\xa1piruli stvorio svijet za prevlast su se borili ljudi-ptice i ljudi-p\xc4\x8dele. Drugi stvoritelj K\xc3\xbawai (Kuw\xc3\xa9), sredi\xc5\xa1nja je li\xc4\x8dnost mitologije njih i Bar\xc3\xa9 Indijanaca, sin je N\xc3\xa1pirulijev i stvorio je svjetlost i nau\xc4\x8dio Arek\xc3\xaane sa svojim ocem \xc4\x8ditavoj kulturi, dok je heroj Mjumpe Numana stvorio je zalihe gline u rijekama, koja im je potrebna za izradu lonaca._NEWLINE_Sli\xc4\x8dno ostalim tropskim plemenima agrikultura im je tipa posijeci-i-spali, a ve\xc4\x87ina njihovih conucos-a nalaze se blizu kanala San Miguel ili Itini-Wini.'